Μπορεί όπως είπαμε και πριν το κύριο συστατικό του φαρμάκου του μπότοξ να είναι ένα πολύ ισχυρό δηλητήριο, αλλά τα φάρμακα που χρησιμοποιούνται στις διάφορες επεμβάσεις είναι απόλυτα ασφαλή κι έχουν πάρα πολύ λίγες παρενέργειες. Η πιο συχνή παρενέργεια μετά από μία αγωγή είναι κάποιο πρήξιμο στη περιοχή το οποίο συχνά συνοδεύεται από πόνο, ο οποίος είναι και σε γενικές γραμμές ανεκτός.
Εννοείται ότι τα προβλήματα αυτά είναι παροδικά και ότι αν ενημερώσετε τον γιατρό σας σχετικά με αυτά, θα μπορέσει να σας βοηθήσει να τα αντιμετωπίσετε πιο αποτελεσματικά. Επίσης, αν δεν μείνετε ικανοποιημένοι με το αποτέλεσμα, το μόνο που έχετε να κάνετε είναι να μην επαναλάβετε την αγωγή, αφού όπως είπαμε και παραπάνω τα αποτελέσματα του Botox είναι παροδικά και η αγωγή πρέπει να γίνεται σε τακτά χρονικά διαστήματα για την διατήρηση τους.
Εδώ θα πρέπει να σημειώσουμε για άλλη μια φορά πως πολλές προσφορές μπότοξ που φαίνονται ιδιαίτερα ελκυστικές, συνήθως γίνονται από αισθητικούς και όχι από πλαστικούς. Καλό θα ήταν λοιπόν να προτιμάτε μόνο τους πλαστικούς για την επέμβαση αυτή, αφού η ακρίβεια είναι το παν όσον αφορά τι τελικό αποτέλεσμα. Αν λοιπόν δεν θέλετε να βρεθείτε αντιμέτωποι με τις πιο δυσάρεστες παρενέργειες της επέμβασης ή με έναν ιδιαίτερα άσχημο τελικό αποτέλεσμα, φροντίστε να επισκεφθείτε έναν πλαστικό χειρουργό, ο οποίος μάλιστα να εξειδικεύεται και στο μπότοξ.
Με μια γρήγορη έρευνα στο ίντερνετ είναι σίγουρο ότι θα βρείτε αρκετούς στη περιοχή σας. Το μόνο μπότοξ για το οποίο θα μπορούσατε να εμπιστευθείτε και κάποιον που δεν είναι πλαστικός είναι το μπότοξ στα μαλλιά όπου και η λέξη μπότοξ χρησιμοποιείται κατ’ ευφημισμόν και πρόκειται για μία αγωγή που συχνά μπορείτε να κάνετε και μόνοι σας. Με άλλα λόγια, μόνο οι προσφορές για μπότοξ μαλλιών είναι ασφαλείς σχετικά αν δεν είναι από πλαστικό χειρουργό.